|  |
| --- |
| **Kvithalsfrøetar** |
| Hannfugl frå Caño Negro, Costa RicaFoto: Hans HillewaertHannfugl frå Caño Negro, Costa RicaFoto: Hans Hillewaert |
|
| **Utbreiing og status** |
| **Status i verda:** LC LivskraftigUtbreiinga av kvithalsfrøetar Utbreiinga av kvithalsfrøetar |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Sporvefuglar Passeriformes |
| **Familie:** | Tanagarar Thraupidae |
| **Slekt:** | *Sporophila* |
| **Art:** | **Kvithalsfrøetar** *S. torqueola* |
|
| **Vitskapleg namn** |
| ***Sporophila torqueola***Bonaparte, 1850 |

**Kvithalsfrøetar** (*Sporophila torqueola*) er ein liten representant frå den biologiske slekta *Sporophila* i tanagarfamilien. Dette er den mest nordlege arten i slekta, lever frå ekstremt sørlege Texas gjennom Mexico og Mellom-Amerika til vestlegaste Panama.

Skildring
---------

Kvithalsfrøetar, *S. t. torqueola*. Foto: Francesco Veronesi

Dette er ein liten til mellomstor frøetar, ca. 9,5–11 centimeter i kroppslengd. Det finst fire eller fem underartar som er skildra, og utsjånaden syner variasjon mellom underartane. Felles for alle er at hannar har kvit strupe og kvit krage som går opp mot nakken, svart hovud og kinn. 

* *S. t. morelleti*-gruppa, som femnar om underartane *morelleti*, *sharpei' og 'mutanda*

Hannar har kvit (*morelleti*) underside og overgump. Andre underartar har svak kanelraud farge på undersida. Hoa sin fjørdrakt er brungul med tydelege kvite flekker på vengene. Denne populasjonen lever lengst nord og aust i utbreiingsområdet, frå Texas, langs atlanterhavskysten til Panama.
* *S. t. torqueola*-gruppa, som omfatter underartene *torqueola* og nokre gonger ein skildra *atriceps*-underart.

Hannar har kanelraud farge på undersida og overgumpen. Hoa sin fjørdrakt er brungul. Begge kjønn manglar kvitt vengespegl som *morelleti* har. Desse fuglane finst berre i Mexico, på sørspissen Californiahalvøya og langs sørlege delar av Mexico mot stillehavskysten.
Habitat for kvithalsfrøetarar ligg i tropiske og subtropiske grassletter, fuktige savannar med høgt gras, men kan òg finnast på beitemarker. Dei kan beite frå havnivået og opp til 2000 moh.

Kvithalsfrøetarar et hovudsakleg grasfrø, og nokon gonger insekt og bær. 

Populasjonen er ikkje estimert og er trudd å vere stabil. Arten (*morelleti*) er klassifisert som globalt livskraftig .

Kjelder
-------

* *Denne artikkelen bygger på «White-collared Seedeater» frå Wikipedia på engelsk, den 15. januar 2018.*

Referansar

1. ↑  del Hoyo, J. & Collar, N. (2018) *White-collared Seedeater (Sporophila morelleti)* I: del Hoyo, J. Elliott, A. Sargatal, J. Christie, D.A. & de Juana, E. (red.) (2016). Handbook of the Birds of the World Alive. Lynx Edicions, Barcelona. Henta den 15. januar 2018
2. 1 2  del Hoyo, J. & Collar, N. (2018) *White-collared Seedeater (Sporophila torqueola)* I: del Hoyo, J. Elliott, A. Sargatal, J. Christie, D.A. & de Juana, E. (red.) (2016). Handbook of the Birds of the World Alive. Lynx Edicions, Barcelona. Henta den 15. januar 2018
3. ↑  BirdLife International (2018) Species factsheet: *Sporophila morelleti*. Henta frå  den 15. januar 2018

Bakgrunnsstoff
--------------

 Commons har multimedium som gjeld: **Kvithalsfrøetar**